'''Шортанды ауданы''' Ақмола облысының орталық бөлігіндегі бөлік. Орталығы Шортанды кенті. == Географиялық орны, жер бедері == Шортанды ауданы Сарыарқаның солтүстігін ала орналасқан. Жер бедері саздар мен саздақтардың қат-қабатынан түзілген белесті жазық. Ең биік жері ауданның шығыс бөлігіндегі Көңқыр төбесі (458 м). Жер бедерінің кей жері ірі құмды, шақпақтасты. Жағалары көлбеу және жайпақ, тұйық ойпауытты қолаттар кездеседі. Көктемде олар ені бірнеше жүз метрге жететін уақытша көлдерге айналады. Кен байлықтарынан алтын, кірпіштік саз кездеседі. == Климаты == Климаты тым континенттік, қысы суық, қары аз (20 см), жазы жылы, құрғақ. Қаңтардың орташа температурасы –17 18°С, шілденікі 19 21°С. Жауын-шашынның жылдық орташа мөлшері 300 350 мм. Аудан жері арқылы Қалқұтан өзені мен оның салалары Дамса, Ащылыайрық, Талқара, Сарықамыс өзендері ағады. Мұнда Балықты, Бозайғыр, Сасықкөл, Шошқалы, т.б. көлдер бар. == Топырағы, өсімдіктері мен жануарлар дүниесі == Жерінде қара және қызғылт қоңыр топырақ тараған. Негізінен түрлі шөпті-бетегелі өсімдіктер өседі. Олардың ішінен сәбізшөп, сәлбен, жусан, сары қызылбояу, төскейшөп, ойпауытты жерлерінде өлең, қоға, жұлдызгүл, т.б. өседі. Аңдардан қасқыр, түлкі, қоян, суыр, құстардан дала бүркіті, бөктергі, үкі, бозторғай, үйрек, қаз, т.б. мекендейді. == Халқы == Тұрғындар саны: 29538 адам (2019). Ұлттық құрамы: Халықтың кm²-ге шаққандағы орташа тығыздығы 5,9 адам. == Шаруашылығы == Ауданда 1995 жылға дейін астық өндіруге, оған қосымша сүтті, етті-сүтті мал, шошқа, жылқы, картоп, көкөніс өсіруге маманданған ұжымшар, кеңшар, мал бордақылау бірлестігі, Бүкілодақтық астық шаруашылығы ғылыми-зертеу институтының тәжірибе шаруашылығы болған. Еліміздің нарықтық экономикаға өтуіне байланысты олардың барлығы дерлік Ауданның барлық шаруашылық салалары 2006 жылы 4038,9 млн. теңгенің өнімін шығарды. Өнеркәсіп саласында “Қазақалтын АҚ-ның бөлімшесі Жолымбет алтын кеніші, жиһаз фабрикасы (Шортанды), тігін фабрикасы (Жолымбет), май зауыты, аудандық баспахана, т.б. жұмыс істейді. Бұлар 2104,5 млн. өнім өндірді (2005). Ауыл шаруашылығымен 35 кәсіпорын, 109 шаруа қожалығы, 8123 жұртшылық (жеке шаруа) шұғылданады (2005). Ауыл шаруашылығына пайдаланатын жері 438,5 мың га, оның 287,4 мың га-сы егістік, 2,6 мың га-сы шабындық, 148,2 мың га-сы жайылым. Көп жылдық отырғызылған ағашы 0,3 мың га жерді алады. 2007 жылдың басында ауданда 18,9 мың бас мүйізді ірі қара, 7,6 мың қой мен ешкі, 23,0 мың шошқа, 2,1 мың жылқы, 34,3 мың құс болды. Олардан 4,6 мың ет, 23,7 мың сүт, 3829 мың дана жұмыртқа өндірілді. Ауданда балабақша, бастауыш, 11 негізгі, 16 орта мектеп, кәсіптік-техн. мектеп, 31 кітапхана, орт. ауданы аурухана, амбулатория, 24 пункт бар. Шортанды кентінде мәдениет және демалыс саябағы орналасқан. Аудан жері арқылы республикалық маңызы бар Астана Көкшетау автомобильдік жолы өтеді. == Ауылдық округтер == Аудандағы 29 елді мекен кенттік ауылдық округке біріктірілген: Андреев ауылдық округі Бектау ауылдық округі Бозайғыр ауылдық округі Дамса ауылдық округі Жолымбет кенттік әкімдігі Новокубан ауылдық округі Новоселов ауылдық округі Петров ауылдық округі Пригородный ауылдық округі Раевка ауылдық округі Шортанды кенттік әкімдігі == Дереккөздер == Санат:Шортанды ауданы